《青云干吕》
唐代·彭伉

祥辉上干吕，郁郁又纷纷。远示无为化，将明至道君。

势凝千里静，色向九霄分。已见从龙意，宁知触石文。

状烟殊散漫，捧日更氛氲。自使来宾国，西瞻仰瑞云。

圣布中区化，祥符异域云。含春初应吕，晕碧已成文。

东起随风暖，西流共日曛。升时嘉异月，为庆等凝汾。

轻与晴烟比，高将晓雾分。飘飘如可致，愿此翊明君。

作者简介：彭伉[kàng]，字维嵩，号岳高，行兴一。宜春市袁州区下浦街道厚田人，出身世家，是著名隐士彭构云之孙，登唐德宗贞元六年庚午〈790年〉进士也是宜春历史上的第一个进士，历官石泉令、岳州录事，《全唐诗》存其诗三首。